Sosialidemokratisten nuorten marssi
Lyö itä tuulta, pohja
 pakkasta puhaltaa,
 etelän, lännen puolta
 pimeys painaltaa,
 ja kaikki hornan voimat
 ne kansaa kammitsoivat –
 ne sortaa, raatelee.

 Vaan reipas joukko nuorten
 käy silti eteenpäin,
 se yli valheen vuorten
 totuuden nostaa näin;
 ei sitä sorron turma
 voi masentaa – se surma
 on itse sorrolle.

 Ja ihmisihanteille
 tän joukon sydän lyö,
 vääryyttä kärsineille
 ain’ kohdistuu sen työ. –
 Ja nuorten voiman valta
 pois nostaa sorron alta
 orjuuteen painetut.

Heikku Puro.

Lähde: Kevään kosto: sosialidemokratinen vappujulkaisu 2. 1909. T. S. Osuusk. Raivaaja r.l., Lahti.

Olavi Puro
Runot
Kevään kosto
1909